jkorsvik/nowiki_second_scrape_merged huggingface dataset:
Opava (elv)

Opava (tsjekkisk: Opava, polsk: Opawa, tysk: Oppa) er ei elv nordøst i Tsjekkia, ved grensa til Polen. Den er 110,7 km lang og er ei venstre sideelv til Oder. Den har et nedbørfelt på 2 089 km², hvorav 1 834 km² ligger i Tsjekkia.Elva dannes ved samløpet av de tre kildeelvene Bílá («hvite»), Střední («midtre») og Černá («svarte») Opava i Vrbno pod Pradědem, og renner derfra mot øst til den munner ut i Oder ved byen Ostrava. 25 km av elva danner grensa mellom Polen og Tsjekkia. Langs elva ligger også byene Krnov, Opava, Kravaře og Hlučín.


== Referanser ==


== Eksterne lenker ==
(en) Opava (river) – kategori av bilder, video eller lyd på Commons
Vesna

Vesna (serbisk kyrillisk: Весна) er et kvinnenavn som er dannet av et slavisk ord som betyr «budbringer», og relateres ofte til våren. Navnet er relativt nytt som personnavn og har bare blitt brukt fra 1900-tallet.


== Utbredelse ==
Tabellen nedenfor gir en detaljert oversikt over populariteten til kvinnenavnet Vesna  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Vesna Pešić (f. 1940), serbisk politiker
Vesna Zmijanac (f. 1957), montenegrinsk sanger
Vesna Goldsworthy (f. 1961), serbisk forfatter og dikter
Vesna Pisarović (f. 1978), kroatisk sanger
Vesna Dolonc (f. 1989), serbisk tennisspiller


== Referanser ==


== Eksterne lenker ==
(en) Behind the Name: Vesna
(en) Think Baby Names: Vesna
Helseadministrasjon

Helseadministrasjon (på engelsk bl.a. kalt health administration eller healthcare administration) er både et akademisk og anvendt fag som i hovedsak omfatter læren om ledelse, økonomi og offentlig administrasjon som anvendt innen helsesektoren, både på det enkelte sykehus, sykehusnettverk, helsesystemer (f.eks. på helseforetaknivå eller hele det norske helsevesenet) og folkehelse. Disse fagområdene er også kjent som bl.a. helseledelse og helseøkonomi. Begrepet helseadministrasjon omfatter både helseledelse og helseøkonomi.
Det finnes egne studietilbud innen helseadministrasjon, ev. helseledelse eller helseøkonomi, ved en rekke universiteter. I Norge tilbys det erfaringsbaserte masterstudiet i helseadministrasjon ved Universitetet i Oslo som en lederutdannelse for autorisert helsepersonell med minst et par års erfaring. Denne utdannelsen gir graden master i helseadministrasjon (MHA), og tas fortrinnsvis som videreutdannelse av leger og sykepleiere. Blant de som har tatt denne utdannelsen finner man flere toppledere i helseforetakene, bl.a. Bente Mikkelsen.
Helseadministrasjon overlapper med faget folkehelse (Public Health), som det også tilbys mastergrader i ved mange universiteter (Master of Public Health, MPH).


== Referanser ==
Frivoll videregående skole

Frivoll videregående skole var en yrkesfaglig skole med helse- og sosialfag som var lokalisert i Grimstad. Skolen startet opp 6. mai 1963 under navnet Aust-Agder hjelpepleieskole. Dette navnet beholdt skolen frem til 1990. Skolen holdt i begynnelsen til i Egra, men flyttet senere til Soltun hvor den holdt til i 5 år. 1. september 1976 flyttet skolen inn i egen, nybygd skole med internat som lå i Dybedalsveien 11-13.
I 2002 besluttet fylkestinget i Aust-Agder å slå sammen skolen med Sørlandets Tekniske Fagskole og Dahlske videregående skole. I årene 2003-2006 gikk Frivoll videregående skole under navnet Dahlske videregående skole, avdeling Frivoll. Skolene ble samlokalisert i en nybygd skole som åpnet i august 2006.
Grimstad kommune kjøpte i 2011 Frivoll videregående skole fra Aust-Agder fylkeskommune. Skolen brukes nå av Kvalifiseringstjenesten i kommunen.


== Arkiv ==
Arkivet etter Frivoll videregående skole er avlevert til Kuben i Arendal. Arkivet spenner seg fra etableringen i 1963 til 2006 og utgjør 12,8 hyllemeter. Arkivet inneholder bl.a. møtebøker, kopibøker, journaler, saksarkiv og elevdokumentasjon. Arkivet inneholder også arkivmateriale fra Aust-Agder hjelpepleieskole.


== Referanser ==


== Eksterne lenker ==
(no) Arkiv etter Frivoll videregående skole på Arkivportalen
Hlučín

Hlučín (tysk: Hultschin, polsk: Hulczyn) er en by i regionen Mähren-Schlesien i Tsjekkia. Hlučín ligger nordøst i landet, ikke langt fra grensen til Polen og er hovedby i det historiske landskapet Hlučínregionen.
Frem til 1742 var Hlučín del av Hertugdømmet Troppau, da det ble delt mellom Østerrike og Preussen langs elven Opava som følge av freden i Berlin. Byen var del av den prøyssiske Provinsen Schlesien frem til 1920, da det ble tildelt Tsjekkoslovakia. Området ble igjen del av Tyskland etter Münchenavtalen i 1938 frem til 1945 da det ble tilbakeført til Tsjekkoslovakia. Tyskere fra Hlučín ble etter krigen reklassifisert som tsjekkere og unntatt fra deportasjonene til Tyskland. I dag finnes det flere tyske foreninger i Hlučín.I Hlučín ligger et festningsmuseum som formidler historien til den tsjekkoslovakiske forsvarslinjen som ble bygget for å forsvare Tsjekkoslovakia mot en tysk eller ungarsk invasjon i tiden før andre verdenskrig.


== Vennskapsbyer ==
 Namysłów, Polen
 Nebelschütz, Tyskland
 Ružomberok, Slovakia


== Referanser ==


== Eksterne lenker ==
Offisielt nettsted 
(en) Hlučín – kategori av bilder, video eller lyd på Commons
Nepomuk

Nepomuk (tysk: Pomuk) er en by i regionen Plzeň i Tsjekkia. Nepomuk ligger i nærheten av elven Úslava sentralt vest i landet, og sørvest for hovedstaden Praha.  
Nepomuk ble første gang nevnt skriftlig i 1144 da et nytt cistercienserkloster ble bygget i nærheten. Byen var fødested for helgenen Jan av Nepomuk.
Byen består av to administrative deler: Nepomuk og Dvorec. På høyden Zelená hora (533 m) nord for Nepomuk sentrum ligger slottet Zelená Hora, med en historie som går tilbake til 1200-tallet.


== Referanser ==


== Eksterne lenker ==
Offisielt nettsted 
(en) Nepomuk – kategori av bilder, video eller lyd på Commons
Kvinne- og barneklinikken (Oslo universitetssykehus)

Kvinne- og barneklinikken ved Oslo universitetssykehus omfatter de avdelingene som har ansvar for kvinnemedisin, herunder fødselsmedisin, og barnesykdommer. Klinikken rommer både klinisk praksis og landets største forskningsmiljøer innen kvinnesykdommer og barnesykdommer. De ulike avdelingene i klinikken er dels lokalisert til Rikshospitalet og dels til Oslo universitetssykehus, Ullevål. Klinikksjef er Terje Rootwelt.


== Avdelinger ==
Barnemedisinsk avdeling
Avdeling for gynekologisk kreft
Barnemedisinsk akuttavdeling
Nyfødtmedisinsk kvalitetsregister
Avdeling for nyfødtintensiv
Barneavdeling for nevrofag
Fødeavdelingen
Reproduksjonsmedisinsk seksjon
Forskningssenter for fødselshjelp og kvinnesykdommer
Avdeling for nyfødtscreening
Gynekologisk avdeling
Nasjonal kompetansetjeneste for kvinnehelse
Libor Sovadina

Libor Sovadina (født 2. november 1964 i Náchod) er en tsjekkisk tidligere håndballspiller, som konkurrerte for Tsjekkoslovakia.Sovadina deltok for Tsjekkoslovakia i Sommer-OL i 1988.


== Referanser ==


== Eksterne lenker ==
(en) Libor Sovadina – Olympedia 
(en) Libor Sovadina – Sports-Reference (OL-resultater – arkivert) 
(cz) Libor Sovadina – Tsjekkias olympiske komité
Lancing

Lancing kan vise til:

Lancing (West Sussex), en landsby i West Sussex i England
SS «Lancing», firemastet fullrigger
FLK «Lancing», et flytende hvalkokeri


== Se også ==
Lansing, hovedstad i den amerikanske delstaten Michigan.
Sørlandets Tekniske Fagskole

Sørlandets tekniske fagskole var en videregående skole som ble stiftet i Grimstad i 1918. Skole ble innstiftet av skipsreder O. T. Tønnevold med et legat på 400 000 kroner. 
Kommunen stilte byeiendommen "Fredheim" til disposisjon for virksomheten, men bl.a. dårlige konjunkturer i mellomkrigsårene gjorde at skolen ikke startet opp før i 1939. Aust-Agder fylkeskommune overtok driften i 1970. Skolen tilbød etter hvert også ordinære yrkesskoletilbud innen mekaniske fag, elektrofag og byggfag til.
Skolen ble i 2006 slått sammen med Dahlske videregående skole.


== Kampen om Tønnevolds legat ==
Den 6. mai 1918 overleverte skipsreder O. T. Tønnevold og hans hustru Gunhild 400 000 kroner til Grimstad formannskap. Pengene ble gitt til et legat hvis formål var drift av en teknisk skole i Grimstad. Pengene skulle stå urørt inntil kapitalen hadde nådd en sum som kunne drifte en skole. På 1920-tallet forsøkte imidlertid sønnene til den da avdøde O. T. Tønnevold å få deler av legatkapitalen tilbake. Saken gikk etterhvert helt til høyesterett, der Tønnevolds arvinger tapte. Da skolen startet opp i 1939, hadde legatet vokst til noe over 1 000 000 kroner.


== Arkivet ==
Arkivet etter Sørlandets tekniske fagskole befinner seg på Kuben i Arendal.  Arkivet inneholder bl.a. møtebøker, kopibøker, journaler, saksarkiv, elevdokumentasjon, regnskap, fotografier, skoleaviser og avisutklipp.


== Referanser ==
František Štika

František Štika (født 15. januar 1960) er en tsjekkisk tidligere håndballspiller, som konkurrerte for Tsjekkoslovakia.Štika deltok for Tsjekkoslovakia i Sommer-OL i 1988.


== Referanser ==


== Eksterne lenker ==
(en) František Štika – Olympedia 
(en) František Štika – Sports-Reference (OL-resultater – arkivert) 
(cz) František Štika – Tsjekkias olympiske komité
Clive Swift

Clive Swift (født 9. februar 1936 i Liverpool, død 1. februar 2019) var en britisk skuespiller. Han er kjent for sin rolle som Richard Bucket i den britiske TV-serien Høy på pæra, der han spilte mannen til den snobbete og frekke Hyacinth Bucket.
Swift var også med i flere spillefilmer, blant annet spilte han rollen som sir Ector i fantasydramaet Excalibur fra 1981. Andre filmer er Reisen til India (1981), Death Line (1971) og Frenzy (1972).


== Referanser ==


== Eksterne lenker ==
(en) Clive Swift på Internet Movie Database 
(sv) Clive Swift i Svensk Filmdatabas 
(da) Clive Swift på Filmdatabasen 
(fr) Clive Swift på Allociné 
(en) Clive Swift på AllMovie 
(en) Clive Swift hos Rotten Tomatoes 
(en) Clive Swift hos The Movie Database
Jan Novák

Jan Novák (født 5. april 1960 i Gottwaldov) er en tsjekkisk tidligere håndballspiller, som konkurrerte for Tsjekkoslovakia.Novák deltok for Tsjekkoslovakia i Sommer-OL i 1988.


== Referanser ==


== Eksterne lenker ==
(en) Jan Novák – Olympedia 
(en) Jan Novák – Sports-Reference (OL-resultater – arkivert) 
(cz) Jan Novák – Tsjekkias olympiske komité
Krahule

Krahule (tysk: Blaufuss/Blaufuß, ungarsk: Kékellő) er en landsby i Banská Bystrica-regionen i Slovakia. Krahule ligger omtrent midt i Slovakia.
Landsbyen ble grunnlagt av tyske nybyggere i 1331 under navnet Blaufuß, og frem til 1945 var størsteparten av befolkningen tyskspråklig. I 1899 skiftet Kongedømmet Ungarn navn på tettstedet til det ungarske Kékellő. Stedet fikk igjen navnet Blaufuß etter at området ble del av Tsjekkoslovakia i 1918. Ved slutten av andre verdenskrig flyktet størstedelen av de tyske innbyggerne, og etter krigen ble stedet omdøpt Krahule.

Ved folketellingen i 2001 oppgav mer enn 20 % av befolkningen i Krahule at de var tyskspråkelige, og som følge av det har kommunen gjort tysk til offisielt språk i tillegg til slovakisk. Ved folketellingen i 2011 hadde andelen tyskspråklige økt til 62 av 197 innbyggere, rundt 30 %.Krahule er et av flere steder som hevder det er Europas geografiske midtpunkt.


== Referanser ==


== Eksterne lenker ==
Offisielt nettsted 
(en) Krahule – kategori av bilder, video eller lyd på Commons
Þórarinn Ingi Valdimarsson

Þórarinn Ingi Valdimarsson (født 23. april 1990) er en islandsk fotballspiller som spiller for Sarpsborg 08 Fotballforening. Valdimarsson er på lån ut 2013-sesongen fra IB Vestmannaeyja. Valdimarsson har spilt en kamp på det islandske landslaget, har flere kamper for aldersbesteme landslag og ble i 2011 kåret til årets unge spiller på Island.


== Referanser ==


== Eksterne lenker ==
(en) Þórarinn Ingi Valdimarsson – Transfermarkt 
(en) Þórarinn Ingi Valdimarsson – national-football-teams.com 
(en) Þórarinn Ingi Valdimarsson – FootballDatabase.eu 
(en) Þórarinn Ingi Valdimarsson – Soccerway 
(en) Þórarinn Ingi Valdimarsson – FBref 
Valdimarsson klar for Sarpsborg 08 - Sarpsborg Arbeiderblad 18. januar 2013
Lučina

Lučina (tysk: Lutschina eller Holzina, polsk: Łucyna eller Łuczyna) er ei elv i regionen Mähren-Schlesien i Tsjekkia. Den er ei sideelv til Ostravice, som den renner sammen med ved byen Ostrava. Elva er 37 kilometer lang og har et nedbørfelt på 197,1 km².Elva har utspring i Beskidene og renner deretter mot nord og passerer byen Havířov. Lučina er kjent for sine meandere, som er vernet som et unikt naturlig landemerke.


== Referanser ==


== Eksterne lenker ==
(en) Lučina (Ostravice tributary) – kategori av bilder, video eller lyd på Commons
Havířov

Havířov (polsk: Hawierzów) er en by i regionen Mähren-Schlesien i Tsjekkia. Den har 78 500 innbyggere, og er regionens nest største by, etter Ostrava.
Havířov ble grunnlagt som en kullgruveby etter andre verdenskrig, og er dermed den yngste byen i Tsjekkia. Byen fikk offisielt bystatus i 1955. Der byen ble bygget lå det tidligere flere landsbyer med en betydelig polsk minoritetsbefolkning. De lokale innbyggerne fikk leiligheter i den nye byen, og de fleste av husene deres ble revet for å gi plass til nye bygninger. Majoriteten av befolkningen i Havířov flyttet dit fra andre deler av Tsjekkoslovakia, mange fra Slovakia, og den etniske sammensetningen i byen ble dermed radikalt endret.


== Vennskapsbyer ==
 Collegno, Italia
 Harlow, England
 Jastrzębie-Zdrój, Polen
 Mažeikiai, Litauen
 Omiš, Kroatia
 Paide, Estland


== Referanser ==


== Eksterne lenker ==
Offisielt nettsted 
(en) Havířov – kategori av bilder, video eller lyd på Commons
Günel

Günel eller Gunel (kyrillisk: Гюнель) er et aserbajdsjansk kvinnenavn som betyr «frenders sol». Navnet skrives også Gyunel, etter engelsk transkripsjon fra russisk.
Gunel kan også være en variant av Gunhild.


== Utbredelse ==
Gunel er et svært vanlig navn i befolkningen i Aserbajdsjan.
Tabellen nedenfor gir en detaljert oversikt over populariteten til kvinnenavnet Gunel  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Gyunel Boateng (f. 1980), russisk modell
Günel Zeynalova (f. 1985), aserbajdsjansk sanger


== Referanser ==


== Eksterne lenker ==
(en) Behind the Name: Günel
(en) Think Baby Names: Günel
Rensåsparken

Rensåsparken, på folkemunnen ofte kalt bare Rensåsen, er en park i Bodø, der den er byens største. Parken ligger på bydelsgrensa mellom sentrum og Østbyen. Parken er regnet til sistnevnte, da den ligger på Østbyen-sida av Parkveien, som er den formelle grenseveien.
Rensåsparken er mest kjent som en av Bodøs storstuer. Parkenfestivalen arrangeres her, og nyttårfakkeltogene har sitt endepunkt her, med rakettoppskyting i regi av Bodø kommune.


== Eksterne lenker ==
Parkenfestivalen - Offisielt nettsted
Veľké Hincovo pleso

Veľké Hincovo pleso (tysk: Großer Hinzensee) er en innsjø i Høye Tatra i Slovakia, og med et areal på 0,201 km² er den Slovakias største naturlige innsjø. Den ligger 1 946 meter over havet og er 53,7 meter dyp. På grunn av den høye beliggenheten er innsjøen islagt 270 dager i året i snitt. Sjøen har utløp via bekken Hincov potok, som munner ut i elva Poprad.


== Referanser ==


== Eksterne lenker ==
(en) Veľké Hincovo pleso – kategori av bilder, video eller lyd på Commons 
(en) Veľké Hincovo pleso – galleri av bilder, video eller lyd på Commons
Pohár České pošty

Pohár České pošty er en årlig fotballturnering i Tsjekkia arrangert av Fotbalová asociace České republiky (FAČR). Turneringen avvikles etter cup-prinsippet og vinneren av turneringen blir kåret til tsjekkisk cupmester. Turneringen har vært avholdt hvert år siden delingen av Tsjekkoslovakia i 1993, og vinneren av cupen får tildelt en plass i andre kvalifiseringsrunde av Europaligaen.
Turneringen ble opprinnelig avholdt for første gang i 1906, hvor den gikk under navnet Charity Cup. I 1918 skiftet den navn til Středočeský Pohár, før den etter andre verdenskrig skiftet til navn til Český Pohár. En formatendring inntraff i 1961, hvor vinneren av Český Pohár møtte vinneren av den slovakiske cupen (Slovenský Pohár) i en finale i den tsjekkoslovakiske cupen Československý pohár.
Mestvinnende lag er Sparta Praha, som per 2012 stod med fem nasjonale titler. Den tsjekkiske supercupen Český Superpohár har hvert år siden 2010 blitt spilt mellom vinneren av Pohár České pošty og vinneren av den øverste divisjonen Gambrinus liga.


== Vinnere ==

1993/94: Viktoria Žižkov
1994/95: Hradec Králové
1995/96: Sparta Praha
1996/97: Slavia Praha
1997/98: Jablonec 97
1998/99: Slavia Praha
1999/00: Slovan Liberec
2000/01: Viktoria Žižkov
2001/02: Slavia Praha
2002/03: Teplice
2003/04: Sparta Praha
2004/05: Baník Ostrava
2005/06: Sparta Praha
2006/07: Sparta Praha
2007/08: Sparta Praha
2008/09: Teplice
2009/10: Viktoria Plzeň
2010/11: Mladá Boleslav
2011/12: Sigma Olomouc
2012/13: Baumit Jablonec
2013/14: Sparta Praha
2014/15: Slovan Liberec
2015/16: Mladá Boleslav
2016/17: Fastav Zlín
2017/18: Slavia Praha
2018/19: Slavia Praha
2019/20: Sparta Praha
2020/21: Slavia Praha
2021/22: Slovácko


== Referanser ==


== Eksterne lenker ==
Pohár České pošty UEFA.com
Pohár České pošty hos Soccerway.com
Slovenský Pohár

Slovenský Pohár er en årlig fotballturnering i Slovakia arrangert av Slovenský futbalový zväz (SFZ). Turneringen avvikles etter cup-prinsippet og vinneren av turneringen blir kåret til slovakisk cupmester. Turneringen har vært avholdt hvert år siden delingen av Tsjekkoslovakia i 1993, og vinneren av cupen får tildelt en plass i første kvalifiseringsrunde av Europaligaen.
Turneringen ble opprinnelig avholdt for første gang i 1961 som en del av den tsjekkoslovakiske cupen Československý pohár, før Slovakia fikk sin egen cup i 1969. Vinneren av Slovenský Pohár møtte deretter vinneren av den tsjekkiske cupen (Český Pohár) i en finale i den tsjekkoslovakiske cupen.
Mestvinnende lag er ŠK Slovan Bratislava, som per 2019 står med åtte nasjonale titler. Den slovakiske supercupen Slovenský Superpohár har hvert år siden 1993 blitt spilt mellom vinneren av Slovenský Pohár og vinneren av den øverste divisjonen Corgoň Liga.


== Vinnere ==

1993/94: Slovan Bratislava
1994/95: Inter Bratislava
1995/96: Chemlon Humenné
1996/97: Slovan Bratislava
1997/98: Spartak Trnava
1998/99: Slovan Bratislava
1999/00: Inter Bratislava
2000/01: Inter Bratislava
2001/02: Koba Senec
2002/03: Matador Púchov
2003/04: Artmedia Bratislava
2004/05: Dukla Banská Bystrica
2005/06: Ružomberok
2006/07: ViOn Zlaté Moravce
2007/08: Artmedia Petržalka
2008/09: MFK Košice
2009/10: Slovan Bratislava
2010/11: Slovan Bratislava
2011/12: Žilina
2012/13: Slovan Bratislava
2013/14: MFK Košice
2014/15: Trenčín
2015/16: Trenčín
2016/17: Slovan Bratislava
2017/18: Slovan Bratislava
2018/19: Spartak Trnava
2019/20: Slovan Bratislava
2020/21: Slovan Bratislava
2021/22: Spartak Trnava


== Referanser ==


== Eksterne lenker ==
Slovenský Pohár UEFA.com
Slovenský Pohár hos Soccerway.com
Druhá liga

Druhá liga, eller 2. česká fotbalová liga, er den nest høyeste divisjonen for fotball i Tsjekkia. Divisjonen ble dannet samme år som grunnleggelsen av Fotbalová asociace České republiky (FAČR), som var etter delingen av Tsjekkoslovakia i 1993. Druhá liga er en fotballserie med 16 klubber som spiller 30 serierunder over to kalenderår fra høst til vår, med innlagt vinterferie halvveis i sesongen fra november til februar.
Klubben som vinner Druhá liga rykker direkte opp til Gambrinus liga sammen med sølvvinneren. Det er for øvrig ingen kvalifiseringsspill for klubbene som ender på øvre del av tabellen bak første- og andreplassen. De to dårligst plasserte klubbene ved seriens slutt rykker direkte ned til henholdsvis Česká fotbalová liga (ČFL) og Moravskoslezská fotbalová liga (MSFL) på tredje nivå.


== Vinnere ==

1993/94: Sklobižu Jablonec nad Nisou
1994/95: Uherské Hradiště
1995/96: MFK Karviná
1996/97: Dukla Praha
1997/98: FK Chmel Blšany
1998/99: Bohemians 1905
1999/00: Synot Staré Město
2000/01: FC Hradec Králové
2001/02: SK Dynamo České Budějovice
2002/03: FC Viktoria Plzeň
2003/04: FK Mladá Boleslav
2004/05: FK SIAD Most
2005/06: SK Kladno
2006/07: FK Viktoria Žižkov
2007/08: FK Bohemians Praha
2008/09: Bohemians 1905
2009/10: FC Hradec Králové
2010/11: FK Dukla Praha
2011/12: FK Ústí nad Labem
2012/13: Znojmo
2013/14: Dynamo České Budějovice
2014/15: Sigma Olomouc
2015/16: Karviná
2016/17: Sigma Olomouc
2017/18: Opava
2018/19: Dynamo České Budějovice
2019/20: Pardubice
2020/21: Hradec Králové
2021/22: Zbrojovka Brno


== Referanser ==


== Eksterne lenker ==
Druhá liga hos FAČR
Druhá liga hos Soccerway.com
Friidrett under Sommer-OL 1912 – Sleggekast menn

Sleggekast for menn var en av sju kastøvelser i friidrett under Sommer-OL 1912 i Stockholm. Fjorten deltakere fra fire nasjoner deltok i sleggekastkonkurransen som ble avviklet 14. juli 1912.   


== Rekorder ==
Gjeldende rekorder før lekene i 1912:

(*) uoffisiell
Matt McGrath satte ny olympisk rekord i første omgangen med et kast på 54,13 meter og i sjette og siste omgangen forbedret han rekorden til 54,74 meter.


== Resultater ==
Alle utøverne fikk tre forsøk og de tre beste etter de tre innledende omgangene fikk ytterligere tre kast.


== Kilder ==
sports-reference.com Arkivert 24. august 2012 hos Wayback Machine.
Bergvall, Erik (ed.) (1913).  Adams-Ray, Edward (trans.)., red. The Official Report of the Olympic Games of Stockholm 1912. Stockholm: Wahlström & Widstrand. CS1-vedlikehold: Ekstra tekst: forfatterliste (link)
Wudarski, Pawel (1999). «Wyniki Igrzysk Olimpijskich».  Arkivert 16. februar 2009 hos Wayback Machine.
Klinisk etikk-komité

En klinisk etikk-komité (KEK) er en tverrfaglig sammensatte komité ved norske helseforetak som skal «identifisere, analysere og om mulig løse etiske problemstillinger relatert til pasientbehandling», både gjennom å vurdere beslutninger i etisk vanskelige saker på forhånd og gjennom vurdering av problematiske beslutninger i ettertid. Komiteene består av 8–12 medlemmer med klinisk kompetanse og kompetanse i klinisk medisinsk etikk, blant annet leger, sykepleiere og jurister. Det finnes 38 kliniske etikkomiteer i Norge per 2013.
Ved Oslo universitetssykehus finnes det en komité for Rikshospitalet/Radiumhospitalet, en for Ullevål/Aker, samt en sentral klinisk etikk-komité bestående av representanter for de to andre komiteene.


== Referanser ==
Padraic Moran

Padraic Moran (født 20. januar 1985 i Bray i Wicklow) er en irsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 
Han er født prematurt, med cerebral parese, og begynte å spille boccia 12 år gammel. I 2010 ble han verdensmester individuelt.  


== Karriere ==
Ved VM i boccia i 2006 kom han på 10.-plass, og ved World Cup 2007 kom han på 31.-plass. Han deltok ved sine første paralympiske leker i 2008 i Beijing, der han kom på femteplass individuelt. Han deltok også ved lagkonkurransen ved Paralympics i 2008, i klassen BC1-2, men Irland ble slått ut av Kina i kvartfinalen. Her spilte han sammen Gabriel Shelly, Tom Leahy og Roberta Connolly. Han deltok også ved EM i boccia 2009, der han kom på femteplass individuelt, etter å ha blitt slått ut i kvartfinalen av Antonio Marques. I lagkonkurransen i klassen BC1-2 kom Irland på 4.-plass.I 2010 ble han verdensmester individuelt, ved VM i boccia 2010 som ble arrangert i Lisboa. Her slo han portugisiske João Paulo Fernandes 3-2 i finalen. I lagkonkurransen (BC1-2) nådde Irland semifinalen, men tapte 5-6 for Thailand, og tapte deretter 5-10 for Spania i bronsekampen. De endte dermed på 4.-plass. Her spilte Moran sammen Tom Leahy, Roberta Connolly og Jason Kearney.Ved World Cup i boccia 2011 kom han på 46.-plass.Ved Paralympiske sommerleker 2012 i London deltok han i lagkonkurransen, der Irland ble slått ut i innledende runde, der de tapte 2-11 for Brasil. De andre deltakerne på det irske laget var Tom Leahy, Roberta Connolly og Gabriel Shelly.


== Referanser ==


== Eksterne lenker ==
Offisielt nettsted 
Profil hos IPC
Paralympics Ireland - Padraic Moran
London 2012 - Padraic Moran
London 2012 - Athletics - Boccia (resultater PL 2012)